Har du 3 timer tirsdag aften? Kom og skab et trygt fællesskab for unge i Horsens - frivilligjob.dk
Mange unge føler sig idag ensomme og savner et trygt og positivt fællesskab at være en del af.
Hver tirsdag aften kl. 19.00 - 21.00 åbner vi derfor op i MOVE Boulevarden i Sund By butikken i Horsens. Her mødes unge 18 - 30 årige omkring aktiviteter og gode snakke - hvor det vigtigste er, at der er plads og rum til at komme som man er og blive taget godt imod af alle.
MOVE Boulevarden har eksisteret i to år, og nu er det et stort ønske fra ungegruppen, at vi udvider vores åbningstid, så vi fremover holder åbent hver tirsdag aften (modsat nuværende åbningstid hveranden tirsdag aften).
Derfor mangler vi fra 1. marts 2020 DIG i vores gode frivilliggruppe, der vil være med til at skabe et rart og trygt fællesskab for unge 18 - 30 årige i Horsens.
Som frivillig i MOVE Boulevarden får du et givende og meningsfuldt frivilligjob, hvor din fornemste opgave er at sprede glæde, hygge og gode relationer. MOVE Boulevarden er drevet af frivillige værter, så der er stor mulighed for at få stort ansvar for driften og indholdet i vores tilbud.
I MOVE Boulevarden skal du:
- Hygge, snakke og have det sjovt med de unge.
- Planlægge og tilrettelægge den enkelte aften i samarbejde med dine frivilligkolleger. På programmet kan der fx være brætspil, madlavning, sommerhygge i Bygholm Park, gåtur, halloweenhygge osv.
- Åbne og lukke MOVE Boulevarden sammen med de andre frivillige, herunder klargøring og oprydning på aftenen. Det vil sige at en vagt varer fra ca. 18.30 – 21.30
- Er pålidelig og engageret, da mange af de unge har brug for stabilitet
- Er rummelig og åben med en naturlig interesse i de unge
Du er + 20 år og interesseret i at bidrage til et positivt fællesskab
Du kan lide at være vært og er altid imødekommende og interesseret i dine medmennesker
Du behøver IKKE at have erfaring med at arbejde med unge i sårbare situationer, men du er åben og nysgerrig og har en god situationsfornemmelse.
MOVE Boulevarden er et tilbud under foreningen Jysk børneforsorg/Fredehjem. Vi er en forening, der har beskæftiget os med socialt og frivilligt arbejde i over 100 år. Vi har base i Aarhus, men er en landsdækkende organisation, med mange institutioner for udsatte børn og unge fordelt rundt om i Jylland.
Som frivillig bliver du derfor en del af en stor organisation og har gode muligheder for netværk, sparring med andre frivillige og frivilligkoordinator samt tilbud om relevante kurser og foredrag.
Se mere på facebook/jyskborneforsorg.dk eller eller facebook/MOVEhorsens.dk
Arbejdsplads(er): Åboulevarden 52, 8700 Horsens
Opdateret den: 04.02.20
Udløb: 04.05.20
Længere forløb Opdateret 52 dage siden